Die wegkruipertje-tolbos (Leucadendron cryptocephalum) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap en slegs twee populasies kom by Potberg en die Groenlandberg voor. Daar is min inligting beskikbaar oor die plant. Die struik word 2 m hoog en blom van Maart tot Mei. Die plant vrek in 'n brand maar die sade oorleef. Die sade word in 'n tol op die vroulike plant geberg. Die plant is eenslagtig en daar is afsonderlike manlike en vroulike plante met hul blomme. Die plant groei op hoogtes van 60 - 360 m. In Engels staan dit as die Concealed conebush bekend. Alfabetiese lys van Suid-Afrikaanse bome http://redlist.sanbi.org/species.php?species=794-32 http://biodiversityexplorer.info/plants/proteaceae/leucadendron_cryptocephalum.htm http://www.proteaatlas.org.za/Protea_Atlas_Leucadendron5.pdf